Распачаў пасяджэнне рэктар універсітэта прафесар П. Д. Кухарчык. Пётр Дзмітрыевіч падкрэсліў, што ўнёсак юбіляра ў развіццё БДПУ насамрэч цяжка пераацаніць і кожнаму з нас ёсць за што падзякаваць гэтаму цудоўнаму чалавеку. На мерапрыемстве прысутнічалі Міністр адукацыі Рэспублікі Беларусь прафесар С. А. Маскевіч, намес-нік старшыні Мінгарвыканка- ма І. В. Карпенка, акадэмік-сакратар аддзялення гуманітарных навук і мастацтваў НАН Беларусі прафесар А. А. Каваленя, госці з Мінскага дзяржаўнага лінгвістычнага ўніверсітэта і Гродзенскага дзяржаўнага ўніверсітэта імя Янкі Купалы, а таксама студэнты матэматычнага факультэта БДПУ, якія выказалі юбіляру самыя цёплыя пажаданні.